Geraldo Claudio Luiz Micheletto Pellanda

**Geraldo Claudio Luiz Micheletto Pellanda** C.P. (født 1. september 1916 i Umbará i Curitiba i Brasil; død 2. januar 1991 i Ponta Grossa) var katolsk biskop av Ponta Grossa.
## Liv og virke
### Bakgrunn
Som sønn av italienske innvandrere kunne han med letthet sendes for utdannelse i Roma, etter filosofistudier i São Paulo fra 1933 til 1936. Teologien studerte han i Roma frem til slutteksamen  i 1941. 
### Prest
Geraldo Claudio Luiz Micheletto Pellanda sluttet seg til pasjonistene og mottok presteordinasjonens sakrament den 23. september 1939.

Fader Geraldo var professor i teologi i São Paulo fra 1942 til 1947, og innehadde stillingene som synodaleksaminator og boksensor i metropolitankurien i São Paulo.

### Koadjutorbiskop av Ponta Grossa
Den 9. november 1960 utnevnte pave Johannes XXIII ham til titulærbiskop av *Mades* og koadjutorbiskop av Ponta Grossa i den brasilianske delstaten Paraná sør i landet. Den apostoliske nuntius i Brasil, erkebiskop Armando Lombardi, ordinerte ham til biskop den 11. februar 1961. Medkonsekratorer var erkebiskopen av Curitiba, Manuel da Silveira d'Elboux, og biskopen av Ponta Grossa, Antônio Mazzarotto.

### Biskop av Ponta Grossa
Den 20. mars 1965 ble Geraldo Claudio Luiz Micheletto Pellanda biskop av Ponta Grossa, etterfølgende den avgåtte Antônio Mazzarotto. Innsettelsen fant sted den 24. april samme år.

Geraldo Claudio Luiz Micheletto Pellanda deltok i alle fire sesjonene av Det andre Vatikankonsil.

I sitt bispedømme opprettet Dom Geraldo Pellanda pastoralråd. presteråd, delte bispedømmet inn i pastorale sektorer og implementerte religiøse bevegelser og foreninger for lekfolk. Han ordinerte mer enn hundre prester. Han introduserte utveksling med prelaturet Balsas for femårsperioder, og sponset utsendelsen av grupper av lekfolk, prester og religiøse for å jobbe på forskjellige fronter. Bispedømmets universitetspastoral ble organisert; han etablerte teologiskole for lekfolk; fremmet interbispedømmelige folkelige aksjoner med lekgrupper og sindonologiske studieuker.  

I løpet av hans periode ble bispedømmene Guarapuava (1966) og União da Vitória (1976) opprettet, med territorier urskilt fra bispedømmet Ponta Grossa. 

Dom Geraldo Pellanda døde den 2. januar 1991 på Kospital Bom Jesus i Ponta Grossa, av kreft. Han ble gravlagt i krypten til Sant'Ana-katedralen.

## Episkopalgenealogi
Hans episkopalgenealogi er:

* Kardinal Scipione Rebiba (1504-1577) 
* Kardinal Giulio Antonio Santori (1532-1602) * bispeviet 1566
* Kardinal Girolamo Bernerio (1540-1611) *1586
* Erkebiskop Galeazzo Sanvitale (1566-1622) *1604
* Kardinal Ludovico Ludovisi  (1595-1632) *1621
* Kardinal Luigi Caetani (1595-1642) *1622
* Kardinal Ulderico Carpegna (1595-1679) *1630
* Kardinal Paluzzo Paluzzi Altieri degli Albertoni (1623-1698) *1666
* Pave Benedikt XIII (1649-1730) *1675
* Pave Benedikt XIV (1675-1758) *1724
* Pave Klemens XIII (1693-1769) *1743
* Kardinal Marcantonio Colonna (1724-1793) *1762
* Kardinal Hyacinthe-Sigismond Gerdil (1718-1802) *1777
* Kardinal Giulio Maria della Somaglia (1744-1830) *1788
* Kardinal Carlo Odescalchi (1785-1841) *1823
* Biskop Eugène-Charles-Joseph de Mazenod (1782-1861) *1832
* Kardinal Joseph Hippolyte Guibert (1802-1886) *1842
* Kardinal François-Marie-Benjamin Richard de la Vergne (1819-1908) *1872
* Kardinal Pietro Gasparri (1852-1934) *1898
* Kardinal Clemente Micara (1879-1965) *1920
* Erkebiskop Armando Lombardi (1905-1964) *1950
* Biskop *Geraldo Claudio Luiz Micheletto Pellanda* (1912-2010) *1961

## Referanser